CELEX: 62018TN0197
Language: el
Date: 2018-03-16 00:00:00
Title: Υπόθεση T-197/18: Αγωγή της 16ης Μαρτίου 2018 — JV Voscf κ.λπ. κατά Συμβουλίου κ.λπ.

4.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/34
            
         Αγωγή της 16ης Μαρτίου 2018 — JV Voscf κ.λπ. κατά Συμβουλίου κ.λπ.
   (Υπόθεση T-197/18)
   (2018/C 190/57)
   Γλώσσα διαδικασίας: η αγγλική
   
      Διάδικοι
   
   
      Ενάγουσες: JV Voscf LTD (Λευκωσία, Κύπρος) και 9 λοιπές ενάγουσες (εκπρόσωποι: Π. Τριδήμας, Barrister, Κ. Κακουλλή, Π. Παναγίδης και Χ. Περικλέους, δικηγόροι)
   
      Εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Κεντρική Τράπεζα, Ευρωομάδα και Ευρωπαϊκή Ένωση
   
      Αιτήματα
   
   Οι ενάγουσες ζητούν από το Γενικό Δικαστήριο:
   
               —
            
            
               να υποχρεώσει τους εναγομένους να καταβάλουν στις ενάγουσες τα ποσά που παρατίθενται στο παράρτημα της αγωγής, πλέον τόκων, από τις 26 Μαρτίου 2013 και μέχρι την έκδοση της αποφάσεως του Γενικού Δικαστηρίου·
            
         
               —
            
            
               να καταδικάσει τους εναγομένους στα δικαστικά έξοδα.
            
         Επικουρικώς, οι ενάγουσες ζητούν από το Γενικό Δικαστήριο:
   
               —
            
            
               να διαπιστώσει ότι η Ευρωπαϊκή Ένωση και/ή τα εναγόμενα θεσμικά όργανα υπέχουν εξωσυμβατική ευθύνη·
            
         
               —
            
            
               να καθορίσει την ακολουθητέα διαδικασία για τον προσδιορισμό του ύψους της ζημίας που πρέπει να αποκατασταθεί και την οποία πράγματι υπέστησαν οι ενάγοντες· και
            
         
               —
            
            
               να καταδικάσει τους εναγομένους στα δικαστικά έξοδα.
            
         
      Ισχυρισμοί και κύρια επιχειρήματα
   
   Οι ενάγουσες υποστηρίζουν ότι τα μέτρα διάσωσης με ίδια μέσα θεσπίστηκαν από την Κυπριακή Δημοκρατία αποκλειστικά για την εφαρμογή μέτρων που έλαβαν οι εναγόμενοι και εγκρίθηκαν επίσης από τα εναγόμενα θεσμικά όργανα. Οι ενάγουσες υποστηρίζουν ότι το εργαλείο διάσωσης με ίδια μέσα συνιστά σοβαρή παράβαση και, προς στήριξη της αγωγής τους, προβάλλουν τέσσερις ισχυρισμούς.
   
               1.
            
            
               Ο πρώτος ισχυρισμός στηρίζεται σε προσβολή του δικαιώματος ιδιοκτησίας, όπως αυτό κατοχυρώνεται στο άρθρο 17, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης και στο άρθρο 1 του Πρωτοκόλλου αριθ. 1 της Ευρωπαϊκής Σύμβασης για την Προάσπιση των Δικαιωμάτων του Ανθρώπου και των Θεμελιωδών Ελευθεριών.
            
         
               2.
            
            
               Ο δεύτερος ισχυρισμός στηρίζεται σε παραβίαση της αρχής της αναλογικότητας.
            
         
               3.
            
            
               Ο τρίτος ισχυρισμός στηρίζεται σε παραβίαση της αρχής της προστασίας της δικαιολογημένης εμπιστοσύνης.
            
         
               4.
            
            
               Ο τέταρτος ισχυρισμός στηρίζεται σε παραβίαση της αρχής της απαγορεύσεως των διακρίσεων.